Venstres kandidatbestyrelse peger på Anders Broholm som kredsens kandidat til Folketinget.

Der er opstillingsmøde den 8. oktober, men allerede på forhånd peger kandidatbestyrelsen på Anders Broholm, som Venstres kandidat til Folketinget i Brønderslevkredsen. Han afløser Tina Nedergaard som kandidat. Den 28-årige Anders Broholm er gymnasielærer og bor i Frederikshavn, hvor han er gruppeformand for Venstre. Venstres kreds i Brønderslev dækker over Brønderslev og Jammerbugt Kommuner og ved sidste valg stemte 13.700 på Venstre i kredsen.